Metodický list k projektu  „Hovorme o jedle“
Aktivita:    7.A- Slovenské potraviny: Čím viac- tým lepšie.
Cieľ: 
Cieľom aktivity bolo zistiť, z akých krajín sa k nám, na náš trh,  dostávajú potraviny. Zároveň poukázať na to, že kúpou slovenských výrobkov podporujeme slovenskú ekonomiku  a presvedčiť žiakov o tom, že slovenské  výrobky nám zaručujú vysokú kvalitu, nakoľko sú pravidelné kontrolované.
Vyučovací predmet: 
kooperácia predmetov- slovenský jazyk, výtvarná výchova ( prípadne výchova umením), finančná gramotnosť, triednická hodina
Pomôcky:  
Na realizáciu aktivity potrebujeme:
- kartón( prípadne výkresy), 
-farby, 
-štetce, 
-obaly zo slovenských potravín,
-dataprojektor.
Príprava: 
[bookmark: _GoBack]Pred samotnou realizáciou žiaci vedú rozhovor o tom, aké výrobky im chutia, či vedia, z akých krajín pochádzajú, čo obsahujú, koľko stoja a pod.  Potom si pozrú vopred pripravenú prezentáciu v programe powerpoint, ktorá ich má presvedčiť o kvalite slovenských výrobkov. Po  prezentácii  žiaci rozprávajú o tom, čo ich zaujalo, vytvárajú pojmovú mapu, týkajúcu sa tejto problematiky, reťazovo- ústne vymýšľajú rozprávku na pokračovanie, kde zakomponujú túto tému. Potom sa dohodnú, že si na druhý deň prinesú niekoľko výrobkov, resp. obalov z potravín, ktoré im chutia.
Realizácia:
Po dohode si žiaci prinesú potraviny, prípadne obaly potravín. Spoločne ich ochutnajú a hľadajú na obale výrobcu, prípadne značku SK. Vyberú si pre nich ten naj výrobok a začnú pripravovať jeho zväčšenú maketu v duchu hesla- slovenské potraviny: Čím viac- tým lepšie. Teda- čím väčšia maketa- tým viac kvalitných slovenských výrobkov (viď foto).Žiaci pracujú v skupinách.
Zhrnutie: 
Žiaci pochopili, prečo je dôležité kupovať naše výrobky, vyjadrili sa, že im dokonca veľmi chutia,rozšírili si slovnú zásobu,  naučili sa lepšie spolupracovať,kreatívne myslieť a tvoriť,  zväčšiť obrázok so zachovaním mierky, pracovať na väčšej maliarskej ploche.Elkovú aktivitu hodnotili veľmi pozitívne a s výslednými produktmi boli maximálne spokojní. A ja ako učiteľ tiež .
Prílohy: 
Foto 1,2,3  : Finálne výrobky

